gyarmathy anna abigél
A színésznő-modell 74 éves lesz idén, és nyugdíjas éveit éli férjével egy gigantikus luxusotthonban, egy 450 évvel ezelőtt épített kastélyban.
Íme, a 450 éve épült kastély.
Bath 7. márkija, Alexander Thynn igen extrém figura, 1969-ben vette feleségül Gyarmathy Anna Abigélt, akitől két gyermeke született: Lady Lenka Thynn, akiből modell lett, valamint Ceawlin Thynn, aki Twitter-oldala szerint ma már Londonban él, és üzletemberként dolgozik. Ráadásul magyar keresztnevet is kapott: Ceawlin Henry Laszlo Thynn néven született 1974-ben.
Egyes pletykák szerint Bath márkija nagy nőcsábász hírében állt, rengeteg szeretőt és nagy háremet tartott, és 1969-ben azért vette feleségül Annát, mert a nő teherbe esett, és a családfáját Nagy Károlyig visszavezető arisztokratának kellett a törvényes örökös.
Alexander Thynn kastélyában gyakran tartott piknikeket, ez például egy napfogyatkozás parti 1987-ben.
A bohém, dúsgazdag Alexander Thynn vagyona meghaladja a 48 milliárd forintot. Túlzás nélkül nevezhető szexmániásnak: Bath hetedik márkija a többnejűség legfőbb szószólója Angliában, bevallása szerint eddig 76 szeretőt költöztetett be magához, állítólag többen ma is ott élnek a több száz éves villában.
Bath hetedik márkija 1975-ben Londonban, magyar származású feleségével, Anna Gaellel
Amellett, hogy színésznőként dolgozott a múlt évszázadban, Anna Gaël haditudósítóként is dolgozott Vietnámban, Dél-Afrikában és Észak-Írországban.
Anna Gael a hetvenes években.
Állítólag Anna Thynn egy évben csak néhány hetet van a férjével, az év nagy részét Franciaországban tölti. Nem csoda, ha nem annyira szeret a birtokon lenni, hiszen Alexander hatalmas szafariparkot rendezett be oroszlánokkal, majmokkal, és a kastély egyes szárnyait megnyitotta a látogatók előtt. Anna pedig kifejezetten utálja, amikor a vasárnapi ebéd kellős közepén is beengedi a látogatókat az étkezőbe.
Az biztos, hogy a nemes család nem marad örökös nélkül: a márki családjának legfiatalabb tagja John Alexander Thynn, Caewlin Thynn fia, aki 2014-ben született meg.
Lord Alexander Thynn és Gyarmathy Anna Abigél, vagyis Anna Thynn.
Fotó: Patrick Robert - Corbis / Getty Images Hungary
Frissítés: egy kedves olvasónk jelezte, hogy a család nem Bath-ban lakik (habár Bath márkija), hanem az attól 40 percnyi autóútra délre. „A safari és egyéb attrakciók is Longleatben vannak, a kastély körül. Azt nem tudom, hogy a vasárnapi ebéd közben beengedik-e a látogatókat, de amikor én ott jártam, akkor biztos nem. A ház jobb oldala volt megnyitva a látogatók előtt, míg a bal szárny le volt zárva. Oda csak bekukkantani tudtam, és míg a jobb oldal hagyományos, kastélyos berendezésű, addig a privát szárny kifejezetten modernnek tűnt, rikító falakkal, stb. A ház magyar asszonyáról szívesen meséltek az idegenvezetők.”
Ismerje meg ezt a különleges életet, ami Budapestről indul, és egy nyugat-angliai fürdőváros luxuskastélyában végződik, egy márki feleségeként!
20 · Oct 28, 2017 11:41am Tovább a kommentekhez